Source: http://www.csmoradea.ro/events/lnbm-etapa-10-2/
Timestamp: 2018-06-24 20:05:37+00:00

Document:
www.csmoradea.ro | LNBM, Etapa 10
CSM CSU Oradea a învins Gaz Metan Mediaș, scor 79-72, într-un meci contând pentru etapa a 10-a din sezonul regulat al Ligii Naționale de baschet masculin – ediția 2015/16. Partida a avut loc la Arena Antonio Alexe.
Staff-ul tehnic al CSM-ului a optat pentru o formulă de start alcătuită din Franklin, Mandache, Barac, Barnette și Nuhanovic. De cealaltă parte, Gaz Metan a început cu Nikolic, Navickas, Popa, Pustahvar și Grabauskas.
Partida demarează cu două reușite din acțiune semnate Salih Nuhanovic intercalate de o fază eficientă de apărare colectivă a orădenilor. Navickas răspunde cu o reușită de trei puncte contestată pe sirena ce a anunțat încheierea timpului de atac. Salih continuă să fie agresiv și provoacă a 2-a greșeală personală la pivotul echipei adverse în primele două minute de joc. Pustahvar egalează cu o reușită de pe semicerc. Barnette și Barac punctează din apropierea coșului, iar Mandache o face o dată de la linia de pedeapsă. Oaspeții trec în avantaj la jumătatea primului sfert, moment în care Markovic este trimis pe parchet. El punctează din zero grade la prima atingere a mingii. Mandache interceptează și apoi îl servește pe Barnette pe tranziție pentru a desprinde Oradea la 18-12 în minutul 7, moment în care oaspeții cer timp de odihnă. Mediaș marchează de două ori din acțiune, intercalate de reușita lui Nuhanovic după o recuperare ofensivă reușită tot de sloven. El este retras pe bancă pe finalul secvenței inaugurale, înlocuit fiind de Lucic. La capătul primului sfert scorul era de 24-20, stabilit de Franklin.
Sfertul al doilea demarează cu Popescu, Mandache, Markovic, Barnette și Lucic. Solopa înscrie primele patru puncte și egalează situația pe tabela de marcaj în minutul 12. Barnette răspunde cu un coș și fault plus liberă transformată. Nicolescu este trimis în teren în minutul 13 al partidei. Același Solopa înscrie din apropierea coșului, însă Markovic răspunde cu o reușită de pe semicerc pentru a duce scorul la 32-28 în minutul 15, moment în care oaspeții cer timp de odihnă. Oradea reia jocul cu Pașca în teren, iar Nuhanovic se remarcă cu două capace și două puncte, după care este sancționat cu a 2-a greșeală personală. Vizitatorii restabilesc egalitatea pe tabela de marcaj după o întreagă succesiune de acțiuni în care Oradea a fost complet depășită în ambele faze ale jocului. Achim solicită timp de odihnă. După reluare Gaz Metan preia conducerea, iar Markovic și Pașca ratează de pe semicerc. Repriza se încheie cu un parțial de 11-0 în favoarea oaspeților, scor 34-39.
Repriza a 2-a demarează cu Franklin, Mandache, Barac, Barnette și Nuhanovic. CSM-ul marchează din apropierea coșului în primul minut al acestei perioade de joc și în același timp provoacă o abatere de teren. Nikolic răspunde cu o reușită în ultima secundă de atac, după care Barac este sancționat cu abatere de pași. Oaspeții se desprind cu reușita lui Pustahvar. CSM-ul continuă să aibă decizii neinspirate în faza ofensivă, inclusiv la linia de pedeapsă. Barnette înscrie de la semidistanță și Oradea trece la conducere pentru câteva secunde, deoarece Peciukas răspunde imediat cu o aruncare similară. Cristian Achim solicită timp de odihnă și reia jocul cu Markovic în locul lui Barac. Nuhanovic înscrie prin slam dunk, iar Franklin intercepteazî și punctează pe contraatac, însă același Peciukas transformă de pe semicerc de două ori consecutiv. Oaspeții termină și actul al 3-lea în avantaj, scorul fiind de 55-56.
Sfertul decisiv demarează cu Popescu, Markovic, Barac, barnette și Lucic. CSM-ul preia conducerea după intervenția lui Popescu în apărare și reușita lui Barnette. Oaspeții răspund imediat și se desprind la două posesii pe tabela de marcaj. Solopa iese în evidență pentru echipa oaspete și devine principalul ei marcator. CSM-ul are dificultăți în faza defensivă, iar Cristian Achim solicită timp de odihnă în minutul 34 al partidei. barnette înscrie cu mult noroc în ultima secundă de atac, după care Franklin, Mandache și Nuhanovic revin pe parchet. Oaspeții continuă să execute foarte bine din punct de vedere ofensiv. Barac transformă două libere, după care roș-albaștrii irosesc șansa egalării pierzând posesia. Franklin punctează pe pătrundere după o acțiune prelungită și egalează la 69 cu trei minute înainte de final. Nuhanovic și Franklin marchează de la linia de pedeapsă, iar Barnette înscrie de două ori consecutiv din acțiune, după care iese la rampă cu un capac. CSM-ul se menține în avantaj și se impune cu scorul de 79-72.
Sean Barnette a totalizat 26 puncte, 12 recuperări, 3 intercepții, Salih Nuhanovic a adăugat 15 puncte, 9 recupeărri, 4 capace, Nemanja Barac a terminat cu 12 puncte, iar Will Franklin a bifat 11 puncte, 6 pase decisive pentru Oradea. Vladislav Solopa a terminat cu 18 puncte, 9 recuperări, iar Aliaksandar Pustahvar a terminat cu 13 puncte, 7 recuoperări și 3 pase decisive pentru Mediaș.
Bogdan Țîbîrnă a suferit o entorsă la glezna piciorului drept în cadrul penultimului antrenament al roș-albaștrilor, motiv pentru care a fost indisponibil la această partidă. El ar putea absenta și la jocul de Cupa României, programat luni (30.11), în compania aceluiași adversar.
CSM CSU Oradea are 7 victorii și 2 înfrângeri după această partidă.
Următorul meci este programat luni (30.11), în compania aceluiași adversar, meciul contând pentru manșa a 2-a din turul inaugural al Cupei României.
CSM CSU Oradea primește vizita echipei Gaz Metan Mediaș într-un meci contând pentru etapa a 10-a în sezonul regulat al Ligii Naționale de baschet masculin – ediția 2015/16. Partida opune una dintre fruntașele clasamentului general și una dintre formațiile aflate în subsolul acestuia.
Roș-albaștrii au o serie de două victorii consecutive, obținute în compania competitivelor echipe nou-promovate în actuala ediție de campionat. CSM-ul are 6-2 la general și încearcă să construiască pe acest bilanț, dar în același timp să-și regleze jocul în ambele faze.
Gaz Metan se prezintă la Oradea cu o serie de șase înfrângeri consecutive, însă trebuie știut faptul că singurul succes repurtat de medieșeni s-a consemnat la Târgu-Jiu, în fieful unei echipe cu pretenții și într-un moment în care nimeni nu ar fi mizat pe un astfel de deznodământ. Echipa din Mediaș are 1-8 la general și dispută două meciuri consecutive la Arena Antonio Alexe. primul contează pentru sezonul regulat al LNBM.
Adversarul mizează pe un joc ritmat, cu multe acțiuni finalizate în primele 10-12 secunde din timpul de atac. Tranziția este principala caracteristică a lui Gaz Metan, echipă încărcată de jucători cu potențial de pe semicerc și capabilă să alerge.
CSM-ul caută soluții pentru a-și corecta aspectele jocului mai puțin eficient. În același timp, Oradea are nevoie de timp pentru a avea din nou toată echipa întreagă și la capacitate ridicată din punct de vedere sportiv.
Bogdan Țîbîrnă a revenit după o absență de trei etape și a contribuit la succesul cu Dinamo, iar meciul cu Gaz Metan va fi primul în fața propriilor susținători după ce a absentat la întâlnirea cu ei în jocurile disputate împotriva lui BCM U Pitești și Phoenix Galați.
Cele două combatante au o medie de puncte marcate asemănătoare. În schimb, Oradea are superioritate la aproape toate celelalte capitole statistice din punct de vedere colectiv. Individual se remarcă Aliaksandar Pustahvar, autor a aproape 19 puncte pe meci. Firește, nu trebuie omisă productivitatea tandemului lituanian Nacivkas – Peciukas. Pe de altă parte, lungimea rotației și opțiunile multiple la fiecare poziție, permit CSM-ului un nivel de apărare mai intens.
Meciul se va desfășura la Arena Antonio Alexe, sâmbătă (28.11), cu începere de la ora 19:00. Partida nu este televizată.
77,9 Pt. Marcate 77,6
69,8 Pt. Primite 90,5
40,0 Recuperări 33,5
12,5 Rec. Ofensive 11,6
16,6 Pase dec. 15,9
8,1 Mingi câștigate 7,1
16,0 Mingi pierdute 14,1
19,5 Faulturi 23,9
52,9% 2 pt% 50,2%
33,3% 3 pt% 30,4%
69,8% 1 pt% 69,0%
B. Țîbîrnă (13.0) Eficiență A. Pustahvar (15.6)
U. Lucic (12.3) Puncte A. Pustahvar (18.6)
S. Nuhanovic (7.0) Recuperări R. Grabauskas (8.6)
W. Franklin (4.9) Pase decisive N. Nikolic (4.3)
W. Franklin (27:42) Minute A. Pustahvar (38:10)
Oradea are 3-2, iar Mediaș are 0-5 în ultimele cinci partide jucate
Gaz Metan Mediaș vs Phoenix Galați 71-74
BC Timișoara vs Gaz Metan Mediaș 92-86
Gaz Metan Mediaș vs Steaua CSM EximBank București 75-93
Gaz Metan Mediaș vs CSU Atlassib Sibiu 74-84
Nu sunt absențe cunoscute sau anunțate.
Scorul general, potrivit totalbaschet.ro, este de 18-11 în favoarea lui Gaz Metan.
La Oradea s-au disputat 14 partide, iar scorul este de 9-5 în favoarea CSM-ului.
CSM a învins de fiecare dată în ultimele șase confruntări desfășurare la Oradea. Roș-albaștrii au câștigat opt din ultimele 11 dueluri directe.
În Cupa României, scorul este de 2-1 pentru Oradea, cu victorie la general pentru Mediaș, respectiv cu avantaj pentru CSM în a 2-a dublă care se va încheia luni (30.11).
În sezonul regulat este 13-7 pentru Gaz Metan.
De la venirea lui Cristian Achim la cârma CSM-ului, scorul este de 9-9.

References: CSM 

CSM 

CSM 
 CSM 

CSM 
 CSM